**Sydänlihasperfuusion gammakuvaus lepo FM1CQ**

Laskimoon injisoidaan sydänlihakseen kertyvä radioaktiivinen lääke, jonka lähettämä gammasäteily va­semman kammion lihaksessa kuvastaa koronaarivirtauksen jakautumista. Matala-annos TT–röntgenkuvaus suoritetaan vaimennuskorjausta ja kuvafuusiota varten löydöksen paikantamiseksi ja osana kuvien tulkintaa.

Kuvauksella pyritään paikantamaan mahdollisia sydämen perfuusiopuutosalueita.

**Tutkimuspyyntö**

Tutkimuspyynnöt tehdään potilaskertomukseen: Nearis: Isotooppitutkimuspyyntö:

Sydänlihasperfuusion SPET-TT levossa (FM1CQ)

**Ajan varaaminen ja yhteystiedot**

Tutkimus tehdään isotooppiosastolla (Z3372). Tutkimus tehdään yleensä polikliinisesti.

Isotooppiosasto:Kajaanintie 50, sisäänkäynti S, sijainti S6, 2. kerros. Isotooppiosasto on lähes käytävän perällä tai Kiviharjuntie 9, sisäänkäynti G tai H, seuraa opastetta S ja sen jälkeen S6.

Tiedustelut ja ajanvaraukset arkisin klo 9.15 -13.00 puh. 040 1344566. Ks. Tutkimusten ajanvaraus kuvantamisen vastuualueella.

**Indikaatiot**

Tutkimus tehdään täydentämään seuraavia tutkimuksia:

* Sydämen aineenvaihdunnan laajaa PET-TT – tutkimusta
* Sydänlihasperfuusion SPET-TT rasituksessa -tutkimusta

**Kontraindikaatiot ja riskit**

Kontraindikaatiot: Raskaus suhteellinen [Ks. Isotooppitutkimuksiin liittyviä yleisohjeita](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7bEAE31F1E-88D6-46CE-9AB4-7882F83AD453%7d&file=Isotooppitutkimuksiin%20liittyvi%C3%A4%20yleisohjeita.docx&action=default&DefaultItemOpen=1)

Riskit: Tutkimuksessa käytetään gamma- ja röntgensäteilyä. Säteilystä aiheutuva efektiivinen annos [[Ks. Isotooppitutkimuksiin liittyviä yleisohjeita](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7bEAE31F1E-88D6-46CE-9AB4-7882F83AD453%7d&file=Isotooppitutkimuksiin%20liittyvi%C3%A4%20yleisohjeita.docx&action=default&DefaultItemOpen=1).](https://intra.oysnet.ppshp.fi/Ohjeet/KuvantamisenOhjeita/Sivut/TilaajaohjeIsotooppi.aspx)

 Tietoa potilaan sädeannoksesta: [Säteily-terveydenhuollossa](http://www.stuk.fi/aiheet/sateily-terveydenhuollossa)

**Tutkimukseen valmistautuminen**

* Ennen tutkimusta tulee olla ravinnotta 4 tuntia. Vettä voi juoda.

Diabetes – potilaat saa syödä kevyen aamu­palan ja ottaa diabeteslääkkeet normaalisti.

* Lääkkeet otetaan normaalisti.
* Fyysistä rasitusta vältetään ennen tutkimusta.
* Tupakointi on kielletty 4 tuntia ennen tutkimusta.
* Alkoholin käyttö on kielletty 24 tuntia ennen tutkimusta.

**Tutkimuksen kulku**

* Radiolääke annetaan laskimonsisäisesti.
* Potilas odottaa noin 45 minuuttia radiolääkkeen kulkeutumista verenkierron mukana sydämeen, jonka jälkeen sydämen aluetta kuvataan gammakameralla. Odotteluaikana ennen kuvausta saa halutessaan syödä ja juoda (omat eväät tai voi käydä kahviossa).
* Kuvauksessa potilas makaa kuvauspöydällä selällään kädet tuettuna pään yläpuolelle.
* Vaatteet saavat olla päällä. Kuvausalueella olevat metallia sisältävät vaatteet ja esineet esim. korut riisutaan kuvauksen ajaksi.
* Kuvaus tehdään EKG–ohjattuna.
* Aluksi tehdään matala-annos röntgensäteilyä käyttävä TT – kuvaus.
* Seuraavaksi gammakamera tekee läheltä kehoa pyörähdyskuvauksen (SPET).
* Kuvaus kestää 30 - 45 minuuttia.
* Kuvauksen jälkeen potilas voi poistua isotooppiosastolta.
* Tutkimus kestää noin 2 tuntia.

**Huomioitavaa**

Imetystauko on 4 tuntia, [Ks. Isotooppitutkimuksiin liittyviä yleisohjeita](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7bEAE31F1E-88D6-46CE-9AB4-7882F83AD453%7d&file=Isotooppitutkimuksiin%20liittyvi%C3%A4%20yleisohjeita.docx&action=default&DefaultItemOpen=1)

Tänä aikana kertyvä maito on hävitettävä.

Potilaan ympäristöönsä lähettämä säteilyannos on pieni eikä varotoimia tarvita. Läheistä kanssakäymistä vauvojen tai pienten lasten kanssa tulisi kuitenkin välttää 24 tunnin ajan.